ஆகத்து 11

## நிகழ்வுகள்
*கிமு 3114 &ndash; பல முன்-கொலம்பிய இடையமெரிக்கப் பண்பாடுகள், குறிப்பாக மாயா நாகரிகம் ஆகியன பயன்படுத்திய இடையமெரிக்க நீண்ட கணக்கீட்டு நாள்காட்டி ஆரம்பம்.
*கிமு 2492 &ndash; ஆர்மீனியா நிறுவப்பட்டது.
*355 &ndash; நாட்டுத்துரோகக் குற்றம் சாட்டப்பட்ட குளோடியசு சில்வானசு உரோமைப் பேரரசனாகத் தன்னை அறிவித்தான்.
*1786 &ndash; மலேசியாவில் பினாங்கில் கப்டன் பிரான்சிஸ் லையிட் பிரித்தானியக் குடியேற்றத்தை ஆரம்பித்தார்.
*1804 &ndash; புனித உரோமைப் பேரரசர் இரண்டாம் பிரான்சிசு ஆஸ்திரியாவின் முதலாவது மன்னராக முடி சூடினார்.
*1812 &ndash; இலங்கையில் பேராதனை தாவரவியற் பூங்கா அமைக்கப்பட்டது.
*1898 &ndash; எசுப்பானிய அமெரிக்கப் போர்: அமெரிக்கப் படையினர் புவேர்ட்டோ ரிக்கோவின் மயாகுவேசு நகரினுள் நுழைந்தனர்.
*1920 &ndash; லாத்வியாவின் அதிகாரத்தை உருசியாவிடம் வழங்கும் உடன்பாடு எட்டப்பட்டது.
*1945 &ndash; கிராக்கோவ் நகரில் போலந்து மக்கள் யூதர்களுக்கு எதிரான வன்முறைகளை நடத்தினர்.
*1952 &ndash; உசைன் பின் தலால் யோர்தானின் மன்னராக அறிவிக்கப்பட்டார்.
*1954 &ndash; கன்னியாகுமரி மற்றும் செங்கோட்டை மாவட்டங்களை தமிழ்நாட்டுடன் இணைக்கும் போராட்டத்தில் பங்கு பற்றிய 16 தமிழர்கள் காவற்துறையினரால் சுடப்பட்டு மாண்டனர்.
*1960 &ndash; சாட் பிரான்சிடம் இருந்து விடுதலை பெற்றது.
*1961 &ndash; இந்தியாவின் முன்னாள் போர்த்துக்கீசப் பகுதிகளான தாத்ரா, நகர் அவேலி ஆகியன இணைக்கப்பட்டு தாத்ரா மற்றும் நகர் அவேலி என்ற ஒன்றியப் பகுதி ஆக்கப்பட்டது.
*1962 &ndash; வஸ்தோக் 3 விண்கலம் பைக்கனூரில் இருந்து ஏவப்பட்டது. அந்திரியன் நிக்கொலாயெவ் நுண்ணீர்ப்பு விசையில் மிதந்த முதல் மனிதர் என்ற சாதனையை ஏற்படுத்தினார்.
*1965 &ndash; கலிபோர்னியாவில் லாஸ் ஏஞ்சலசு நகரில் வாட்ஸ் என்ற இடத்தில் இடம்பெற்ற இனக்கலவரங்களில் 34 பேர் கொல்லப்பட்டனர். ஆயிரக்கணக்கானோர் காயமடைந்தனர்.
*1968 &ndash; பிரித்தானியாவின் நீராவித் தொடருந்து தனது கடைசிப் பயணிகள் சேவையை நடத்தியது.
*1972 &ndash; வியட்நாம் போர்: அமெரிக்காவின் கடைசித் தாக்குதல் படையினர் தென் வியட்நாமை விட்டு வெளியேறினர்.
*1975 &ndash; கிழக்குத் திமோர்: திமோர் சனநாயக ஒன்றியத்தின் புரட்சி, மற்றும் உள்நாட்டுக் கலகத்தை அடுத்து போர்த்துக்கீசத் திமோரின் ஆளுநர் மாரியோ லெமோசு பெரெசு தலைநகர் டிலியைக் கைவிட்டு வெளியேறினார்.
*1979 &ndash; உக்ரைனில் இரண்டு ஏரோபுளொட் விமானங்கள் வானில் மோதிக் கொண்டதில் அவற்றில் பயணம் செய்த அனைத்து 178 பேரும் உயிரிழந்தனர்.
*1982 &ndash; தோக்கியோவில் இருந்து ஒனலூலு நோக்கிச் சென்ற பான் ஆம் விமானத்தில் குண்டு ஒன்று வெடித்ததில் ஒருவர் கொல்லப்பட்டார், 5 பேர் காயமடைந்தனர்.
*1984 &ndash; தேர்தல் பரப்புரைக்காக  வானொலி ஒன்றில் தனது குரலை சோதிப்பதற்காக அமெரிக்க அரசுத்தலைவர் ரானல்ட் ரேகன் "எனது சக அமெரிக்கர்களே, உருசியாவை அழிப்பதற்கான சட்டவாக்கத்திற்கு இன்று ஒப்புதல் அளித்திருக்கிறேன். இன்னும் ஐந்து நிமிட நேரத்தில் குண்டுவீச்சு ஆரம்பமாகும்" எனக் கூறினார்.
*1999 &ndash; ஐரோப்பாவிலும் ஆசியாவிலும் முழுமையான சூரிய கிரகணம் தென்பட்டது. 
*2003 &ndash; ஆப்கானித்தானுக்கு அமைதி காக்கும் படையை நேட்டோ அமைப்பு அனுப்பியது.
*2006 &ndash; யாழ் குடாநாட்டையும் இலங்கையின் தென்பகுதியையும் இணைக்கும் ஏ9 நெடுஞ்சாலை காலவரையறையின்றி மூடப்பட்டு யாழ்ப்பாண மக்கள் குடாநாட்டுக்குள் முடக்கப்பட்டனர். 2009 இலேயே மீண்டும் திறக்கப்பட்டது.
*2012 &ndash; கிழக்கு அசர்பைஜானில் தப்ரீசு நகருக்கருகில் இடம்பெற்ற நிலநடுக்கத்தில் குறைந்தது 306 பேர் உயிரிழந்தனர், 3,000 பேர் காயமடைந்தனர்.
*2017 &ndash; எகிப்து, அலெக்சாந்திரியாவில் இரண்டு பயணிகள் தொடருந்துகள் மோதிக்கொண்டதில் 41 பேர் உயிரிழந்தனர்.

## பிறப்புகள்

*1833 &ndash; இராபர்ட் கிரீன் இங்கர்சால், அமெரிக்க அரசியல்வாதி, (இ. 1899)
*1837 &ndash; மரீ பிரான்சுவா சாடி கார்னோ, பிரான்சின் 4வது அரசுத்தலைவர் (இ. 1894)
*1897 &ndash; எனிட் பிளைட்டன், ஆங்கிலேய எழுத்தாளர் (இ. 1968)
*1912 &ndash; ஏவா அகுனெர்ட் உரோகுல்ப்சு, செருமானிய வானியலாளர் (இ. 1954)
*1920 &ndash; மைசூர் வீ. துரைசுவாமி ஐயங்கார், வீணை இசைக்கலைஞர் (இ. 1997)
*1923 &ndash; ரஞ்சன் ராய் டேனியல், இந்திய இயற்பியலாளர் (இ. 2005) 
*1937 &ndash; ஜான் ஆபிரகாம், திரைப்பட இயக்குநர் (இ. 1987)
*1940 &ndash; கி. லோகநாதன், மலேசியத் தமிழறிஞர் (இ. 2015)
*1943 &ndash; பெர்வேஸ் முஷாரஃப், பாக்கித்தானின் 10வது அரசுத்தலைவர்
*1950 &ndash; ஸ்டீவ் வாஸ்னியாக், ஆப்பிள் நிறுவனர்
*1959 &ndash; தர்மரத்தினம் சிவராம், இலங்கை ஊடகவியலாளர், நூலாசிரியர் (இ. 2005)
*1961 &ndash; டேவிட் புரூக்சு, அமெரிக்க எழுத்தாளர்
*1965 &ndash; வியோல டேவிஸ், அமெரிக்க நடிகை
*1983 &ndash; கிறிஸ் ஹெம்ஸ்வர்த், ஆத்திரேலிய நடிகர்
*1985 &ndash; ஜாக்குலின் பெர்னாண்டஸ், பகுரைன்-இலங்கை நடிகை

## இறப்புகள்
*கிமு 480 &ndash; முதலாம் லியோனிடாசு, கிரேக்கப் பேரரசர்
*1253 &ndash; அசிசியின் புனித கிளாரா, இத்தாலிய கிறித்தவப் புனிதர் (பி. 1194)
*1259 &ndash; மோங்கே கான், மொங்கோலியப் பேரரசர் (பி. 1208)
*1747 &ndash; விஜய ராஜசிங்கன் - கண்டி நாயக்க மன்னன்
*1854 &ndash; மாசிடோனியோ மெலோனி, இத்தாலிய இயற்பியலாளர் (பி. 1798)
*1880 &ndash; ராமச்சந்திரா, இந்திய கணிதவியலாளர், உருது மொழிப் பத்திரிகையாளர் (பி. 1821)
*1890 &ndash; ஜான் ஹென்றி நியூமன், ஆங்கிலேய கருதினால் (பி. 1801)
*1908 &ndash; குதிராம் போஸ், இந்திய செயற்பாட்டாளர் (பி. 1889)
*1919 &ndash; ஆண்ட்ரூ கார்னேகி, இசுக்கொட்டிய-அமெரிக்கத் தொழிலதிபர் (பி. 1835)
*1920 &ndash; ஜெ. எம். நல்லுசாமிப்பிள்ளை, சைவ அறிஞர் (பி. 1864)
*1956 &ndash; ஜாக்சன் பாலக், அமெரிக்க ஓவியர் (பி. 1912)
*2011 &ndash; சி. வி. ராஜசுந்தரம், இலங்கை வானொலி ஒலிபரப்பாளர் (பி. 1927)
*2011 &ndash; ஷெல்டன் ரணராஜா, இலங்கை அரசியல்வாதி (பி. 1926)
*2012 &ndash; ப. கிருட்டிணமூர்த்தி, இந்திய மொழியியலாளர் (பி. 1928)
*2014 &ndash; ராபின் வில்லியம்ஸ், அமெரிக்க நடிகர் (பி. 1951)
*2018 &ndash; வி. சூ. நைப்பால், நோபல் பரிசு பெற்ற திரினிதாது-ஆங்கிலேய எழுத்தாளர் (பி. 1932)

## சிறப்பு நாள்
*மலை நாள் (யப்பான்)
*விடுதலை நாள் (சாட், பிரான்சிடம் இருந்து 1960)

## மேற்கோள்கள்

## வெளி இணைப்புகள்

* 
* த நியூயார்க் டைம்சு: இன்றைய நாளில்
* 
----

பகுப்பு:ஆகத்து
பகுப்பு:ஆண்டின் நாட்கள்